1959
Tapahtumia > heinäkuu–syyskuu

1. heinäkuuta – Helsingin hiippakunta aloitti toimintansa. Samalla Suurkirkosta tuli Helsingin tuomiokirkko ja Suurkirkon seurakunnasta Helsingin tuomiokirkkoseurakunta. Martti Simojoesta tuli uuden hiippakunnan ensimmäinen piispa.
1. heinäkuuta   – Köyliön varavankilassa syttyneessä tulipalossa sai surmansa 16 vankia. Palo oli saanut alkunsa erään mielenterveysongelmista kärsineen vangin sytytettyä patjansa tuleen.
2. heinäkuuta – Belgian kuninkaalliset häät: prinssi Albert nai italialaisen prinsessa Paola Ruffo di Calabrian.
4. heinäkuuta – Jyväskylän kaupunginjohtaja Jorma Tuominen nimitettiin Hämeen läänin maaherraksi.
8. heinäkuuta – Ensimmäiset yhdysvaltalaiset sotilaat, kersantti Chester M. Ovnand ja majuri Dale R. Buis, kaatuivat taistelussa Vietnamissa.
13. heinäkuuta – Charles de Gaulle armahti 5 000 algerialaista vankia.
14. heinäkuuta – Ensimmäinen ydinkäyttöinen sotalaiva, ohjusristeilijä USS Long Beach laskettiin vesille.
17. heinäkuuta – Suomen hallitusmuoto täytti 40 vuotta. Juhlapäivän kunniaksi vietiin kukkatervehdykset hallitusmuodon syntyyn ratkaisevasti vaikuttaneiden presidentti K. J. Ståhlbergin ja ministeri Heikki Ritavuoren haudoille Hietaniemen hautausmaalla.
17. heinäkuuta   – Antropologi Mary Leakey löysi Tansanian Olduvain rotkosta Paranthropus boisei -apinaihmisen fossiilijäänteen. Paranthropus boisei ei ollut nykyihmisen suoranainen esi-isä mutta vuonna 1960 Olduvain rotkosta löytyi 1,75 miljoonaa vuotta sitten eläneen ja työkaluja valmistaneen Homo habilis -ihmisapinan leukaluu ja Homo habiliksen uskotaan olleen nykyihmisen esi-isä.
24. heinäkuuta – Nikita Hruštšovin ja Yhdysvaltain varapresidentti Richard Nixonin julkinen ”keittiöväittely” messuilla Moskovassa. Nixon esitteli astianpesukonetta, jolloin Hruštšov totesi ettei Neuvostoliitossa suhtauduttu naisiin mokomalla ”kapitalistisella asenteella”.
31. heinäkuuta – Baskien separatistijärjestö ETA perustettiin Espanjassa.
9. elokuuta – Yhdysvallat otti käyttöön mannertenvälisen ballistisen SM-65 Atlas-ohjuksen. Neuvostoliiton vastaava R-7-ohjus oli otettu käyttöön 9. helmikuuta 1959 Plesetskissä.
15. elokuuta – Kenraalimajuri, Mannerheim-ristin ritari Adolf Ehrnrooth ja tanskalainen kreivitär Karin Birgitte Schack vihittiin avioliittoon Schackenborgin linnan kirkossa Etelä-Jyllannissa Tanskassa.
16. elokuuta – Yhdysvaltain Explorer 6 -satelliitti lähetti ensimmäisen valokuvan Maasta avaruudesta.
17. elokuuta – Kaikkien aikojen myydyin jazz-levy, Miles Davisin Kind of Blue julkaistiin.
17. elokuuta   – Yellowstonessa 7,3 magnitudin maanjäristys aiheutti suuren maanvyöryn joka surmasi 28 ihmistä ja synnytti Quake Lake -järven.
18. elokuuta – Paul Anka konsertoi Linnanmäellä 25 000 kuulijalle.
21. elokuuta – Havaijista tuli Yhdysvaltain 50. osavaltio. Yhdysvaltain lippuun lisättiin seuraavana vuonna 4. heinäkuuta 1960 yksi tähti. Tämän jälkeen uusia osavaltioita ei ole toistaiseksi liittynyt liittovaltioon, minkä vuoksi lippuun ei ole lisätty tähtiäkään.
21. elokuuta   – Tulilahden leirintäalueelta läheltä Heinäveden kirkonkylää löydettiin surmattuina ja suohautaan peitettyinä jyväskyläläiset, 27. heinäkuuta kadonneet Eine Nyyssönen ja Riitta Pakkanen. Heidän hautajaisensa pidettiin Jyväskylän mlk:n Taulumäen kirkossa 29. elokuuta.
26. elokuuta – Alec Issigoniksen British Motor Corporationille suunnittelema pienikokoinen Mini-henkilöauto tuli myyntiin. Etuvetoisen kaksiovisen auton moottori oli sijoitettu eteen poikittain tilan säästämiseksi.
27. elokuuta – Yhdysvallat testasi ensimmäisen kerran onnistuneesti sukellusveneestä laukaistavaa Polaris-ohjusta. Ohjus otettiin käyttöön 1961.
30. elokuuta – Helsingin laivastoasema siirtyi Kirkkonummen Upinniemeen.
1. syyskuuta – Toisen maailmansodan syttymisestä tuli kuluneeksi 20 vuotta. Saksan liittokansleri Konrad Adenauer sanoi puheessaan uskovansa, että ”Saksasta vielä kerran tulee Puolalle hyvä naapuri”.
2. syyskuuta – Kiina esitti Intialle suuria aluevaatimuksia.
4. syyskuuta – Matti Kassilan ohjaama, Ilmari Kiannon romaaniin pohjautuva elokuva Punainen viiva sai ensi-iltansa.
10. syyskuuta – Helsingin yliopiston syyslukukauden avajaisissa paljastettiin yliopiston juhlasalissa Wäinö Aaltosen veistämä marmorikohokuva Vapauden jumalatar seppelöi nuoruuden. Alkuperäinen samanniminen reliefi vuodelta 1940 oli tuhoutunut Helsingin suurpommituksissa helmikuussa 1944.
12. syyskuuta – Kiinan sotajoukkojen tunkeutuminen Intian rajan yli jatkui. Kiinalaiset sanomalehdet syyttivät pääministeri Nehrua Kiinan hallituksen painostamisesta. Nehru vastasi, ettei Intia turvaudu väkivaltaan rajaselkkauksissa.
14. syyskuuta – Neuvostoliiton Luna 2 törmäsi Kuuhun (Palus Putredinukseen) ensimmäisenä ihmisen tekemänä aluksena kello 7.30 UTC.
15. syyskuuta – Neuvostoliiton johtaja Nikita Hruštšov aloitti ensimmäisen virallisen vierailunsa Yhdysvalloissa, isäntänään Dwight D. Eisenhower.
22. syyskuuta – Presidentti K. J. Ståhlbergin patsas paljastettiin Helsingissä Eduskuntatalon edessä. Patsaan veisti Wäinö Aaltonen.
25. syyskuuta – Teatteri Jurkka aloitti toimintansa Helsingissä Sakari Jurkan johdolla. Avajaisnäytäntönä oli Arthur Schnitzlerin näytelmä Anatol ja rakkaus.
26. syyskuuta – Turun kauppakorkeakoulun rakennus vihittiin käyttöön.
28. syyskuuta – Presidentti Liu Shaoqi vakuutti Kiinan kansantasavallan kymmenvuotisjuhlassa, että Kiina ”tulee vapauttamaan Taiwanin”.
29. syyskuuta – Maapadon murtuminen aiheutti kymmenien miljoonien markkojen vahingot Kaihuanjoen voimalaitoksella Rovaniemellä.